4 เคล็ดลับทางการเงิน ที่ซิงเกิลมัมต้องอ่าน!
สมัยนี้ผู้คนต่างก็หย่าร้างกันสูงนะคะ และส่วนใหญ่คุณแม่จะเป็นผู้ดูแลลูก ทำให้สถานะทางการเงินของผู้หญิงค่อนข้างจะมีปัญหา เพราะไหนจะใช้กินอยู่และยังต้องมาส่งเสียลูกอีก ดังนั้น MoneyGuru.co.th จึงได้เอาเคล็ดลับการจัดการการเงินส่วนบุคคลสำหรับผู้หญิงมาฝากค่ะ ซิงเกิลมัมทั้งหลายจะได้รู้สึกปลอดภัยและมีความมั่นใจในการจัดการเงินมากขึ้นค่ะ
8 ก.พ. 2559

สมัยนี้ผู้คนต่างก็หย่าร้างกันสูงนะคะ และส่วนใหญ่คุณแม่จะเป็นผู้ดูแลลูก ทำให้สถานะทางการเงินของผู้หญิงค่อนข้างจะมีปัญหา เพราะไหนจะใช้กินอยู่และยังต้องมาส่งเสียลูกอีก ดังนั้น MoneyGuru.co.th จึงได้เอาเคล็ดลับการจัดการการเงินส่วนบุคคลสำหรับผู้หญิงมาฝากค่ะ ซิงเกิลมัมทั้งหลายจะได้รู้สึกปลอดภัยและมีความมั่นใจในการจัดการเงินมากขึ้นค่ะ
1. มีแผนทางการเงิน
การวางแผนทางการเงิน เป็นสิ่งที่ดีที่จะทำให้คุณสามารถเข้าถึงเป้าหมายทางการเงินของคุณได้ดีที่สุด อย่างไรก็ตาม คุณควรวางแผนการเงินในระยะสั้น เพื่อเป้าหมายในระยะยาว และควรทำให้แน่ใจด้วยว่าแผนการเงินของคุณมีการปรับเปลี่ยน เพื่อให้เข้ากับความเปลี่ยนแปลงที่เข้ามาในชีวิตคุณอยู่เสมอ และควรตระหนักว่าค่าใช้จ่ายในแต่ละเดือนของคุณเท่าไหร่ พร้อมทั้งควรเก็บเงินสำรองฉุกเฉินอย่างน้อย 6 เดือนไว้ด้วย เมื่อมีปัญหาคุณจะได้ไม่ต้องไปกู้ยืมธนาคารเพื่อให้เป็นหนี้ในภายหลัง
นอกจากนี้ การวางแผนเรื่องการเกษียณอายุก็เป็นเรื่องสำคัญที่เราจะต้องคำนึงถึง ซึ่งในปัจจุบันนี้การลงทุนเพื่อการเกษียณอายุก็มีมากมาย คุณสามารถเลือกการลงทุนที่เข้ากับไลฟ์สไตล์คุณได้แบบง่าย ๆ เลย อย่างไรก็ตาม หากคุณไม่มีการวางแผนทางการเงิน คุณอาจใช้เงินอย่างฟุ่มเฟือย จนทำให้การเงินของคุณไม่มีประสิทธิภาพได้ค่ะ
2. ทำประกันภัย
สถานการณ์ที่ไม่คาดคิดอาจเกิดขึ้นกับคุณได้ทุกเมื่อ และหากใครที่มีคู่สมรสเป็นเสาหลักเพียงคนเดียวของบ้าน ก็ควรอย่างยิ่งที่จะต้องทำประกันเอาไว้ค่ะ ไม่ว่าจะเป็นประกันสุขภาพ ประกันชีวิต ประกันอุบัติเหตุ หรือประกันภัยรถยนต์ เพื่อเตรียมพร้อมรับมือเอาไว้ก่อนค่ะ เพราะหากเสาหลักของบ้านเกิดป่วยหนักหรือเป็นอะไรขึ้นมา มันก็ยากนะคะที่เขาจะกลับไปเริ่มทำงานได้อีก ดังนั้น คุณควรทำให้แน่ใจว่าคุณมีสายป่านเพียงพอที่จะดูแลครอบครัวแทนที่เสาหลักของบ้านได้ค่ะ
3. ตรวจสอบสิทธิประกันสังคม
ควรตรวจสอบสิทธิประโยชน์ประกันสังคมของคุณอยู่ตลอด เพื่อที่คุณจะได้รักษาผลประโยชน์ของคุณได้อย่างเต็มที่ อีกทั้งตามสถิติแล้วผู้หญิงจะมีอายุยืนกว่าผู้ชาย ดังนั้น จึงจำเป็นอย่างยิ่งค่ะที่คุณผู้หญิงทั้งหลายจะให้ความสำคัญเรื่องประกันสังคมและการเก็บเงินหลังจากเกษียณอายุ
4. ตรวจสอบความเสี่ยง
ควรตรวจสอบให้แน่ใจว่า การลงทุนของคุณทุกอย่างจะเชื่อมโยงกับเป้าหมายของคุณ และหากคุณทำการลงทุนอยู่ ควรอย่างยิ่งค่ะที่จะลงทุนให้อยู่บนพื้นฐานของการศึกษาข้อมูลให้รอบคอบ และอยู่กับความเป็นจริง ไม่ผันผวนไปกับกระแสการตลาดหรือความกลัวค่ะ
เคล็ดลับทางการเงินดังกล่าว จะมีประโยชน์อย่างยิ่งค่ะหากคุณทำตามได้เกือบทุกข้อ เพราะแต่ละข้อก็เป็นประโยชน์ดี ๆ ทั้งนั้น แต่หากข้อไหนที่คุณคิดว่ามันยากเกินไป ก็สามารถค่อย ๆ ทำไปทีนะนิด ๆ ก็ได้ค่ะ สุดท้ายคุณก็จะทำได้เอง และหากอยากติดตามสาระทางการเงินแบบนี้อีก ก็คลิกมาเลยที่ บล็อกการเงิน MoneyGuru.co.th
อ้างอิง: Huffingtonpost, Usnews, Investopedia